

**R E P U B L I K A H R V A T S K A**

**DUBROVAČKO-NERETVANSKA ŽUPANIJA**

**GRAD DUBROVNIK**

Upravni odjel za komunalne djelatnosti,

promet i mjesnu samoupravu

UPRAVNI ODJEL ZA PRORAČUN,

FINANCIJE I NAPLATU

- ovdje-

PREDMET: **PRORAČUN GRADA DUBROVNIKA ZA 2022. GODINU**

I. Izmjene i dopune Proračuna Grada Dubrovnika za 2022. godinu

Obrazloženje Prijedloga Izmjena i dopuna Proračuna - d o s t a v lj a s e

**PRIHODI**

Planirani prihodi Upravnog odjela za komunalne djelatnosti, promet i mjesnu samoupravu za 2022. godinu iznosili su 92.562.800,00 kuna. Rebalansom proračuna planirani prihodi povećavaju se za 14.000.000,00 kuna te sad iznose 106.562.800,00 kuna.

Navedeno povećanje odnosi se na planirano zaduženje i primljene zajmove kod Hrvatske banke za obnovu i razvitak u cilju financiranja kapitalnog projekta unaprjeđenja energetske učinkovitosti kroz modernizaciju sustava javne rasvjete na području Grada Dubrovnika.

**RASHODI**

Planirani rashodi Upravnog odjela za komunalne djelatnosti, promet i mjesnu samoupravu za 2022. godinu iznosili su 99.940.000,00 kuna. Rebalansom proračuna planirani rashodi povećavaju se za 14.000.000,00 kuna te sad iznose 113.940.000,00 kuna.

**Program 072 – Kapitalno ulaganje u javnu rasvjetu**

Projekt 072010 – Modernizacija javne rasvjete – povećavaju se rashodi za 14.000.000,00 kuna. Povećanje rashoda se odnosi na modernizaciju javne rasvjete na području Grada Dubrovnika. Projekt će obuhvatiti 3755 zastarjelih i energetski neučinkovitih rasvjetnih tijela koje će se zamijeniti visoko efikasnim LED svjetiljkama koje zadovoljavaju tehničke proračune sukladno postojećim normama te doprinose zaštiti okoliša i povećavaju energetsku učinkovitost sustava. Realizacijom ovog projekta smanjit će se potrošnja električne energije te ostvariti značajne financijske uštede.

**Program 160 – Organizacija i upravljanje prometnim površinama**

Projekt 160004 – Semafori – kod projekta modernizacije semaforskih uređaja i opreme mijenja se pozicija sa rashoda za usluge na rashode za postrojenja i opremu.

Službenica ovlaštena za privremeno

obavljanje poslova pročelnika

Matilda Krile Prkoča, dipl. oec.

DOSTAVITI:

1. Naslovu
2. Evidencija
3. Pismohrana